CELEX: 62018TN0650
Language: hu
Date: 2018-10-29 00:00:00
Title: T-650/18. sz. ügy: 2018. október 29-én benyújtott kereset – Reaktor Group kontra EUIPO (REAKTOR)

14.1.2019   
            
            
               HU
            
            
               Az Európai Unió Hivatalos Lapja
            
            
               C 16/56
            
         
      2018. október 29-én benyújtott kereset – Reaktor Group kontra EUIPO (REAKTOR)
      (T-650/18. sz. ügy)
      (2019/C 16/67)
      Az eljárás nyelve: finn
      
         Felek
      
      
         Felperes: Reaktor Group Oy (Helsinki, Finnország) (képviselő: L. Laaksonen ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         Az EUIPO előtti eljárás adatai
      
      
         A vitatott védjegy: REAKTOR európai uniós szóvédjegy – 13 752 522. sz. védjegybejelentés
      
         A megtámadott határozat: az EUIPO második fellebbezési tanácsának 2018. augusztus 27-én hozott határozata (R 2626/2017-2. sz. ügy)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül az EUIPO második fellebbezési tanácsának 2018. augusztus 27-én hozott határozatát (R 2626/2017-2. sz. ügy) azon részében, amelyben a második fellebbezési tanács a 2017/1001 rendelet 7. cikke (1) bekezdésének b) és c) pontja alapján a 9., 41. és 42. osztályba tartozó egyes áruk és szolgáltatások vonatkozásában elutasította a REAKTOR európai uniós védjegyre vonatkozó, 13 752 522. sz. védjegybejelentést, valamint közzététel és lajstromozás céljából engedélyezze a REAKTOR védjegy bejelentését valamennyi bejelentett áru és szolgáltatás vonatkozásában;
               
            
                  —
               
               
                  az EUIPO-t kötelezze a felperes részéről a Törvényszék előtti eljárásban és a fellebbezési tanács előtti eljárásban felmerült költségek (köztük a képviselettel kapcsolatos költségek) viselésére.
               
            
         Jogalap
      
      
                  —
               
               
                  A 2017/1001 rendelet 7. cikke (1) bekezdése b) és c) pontjának megsértése.